
ДОСТЪП ДО СЪДЕБНА ИНФОРМАЦИЯ
Нормативна база

ЗАКОН за съдебната власт

Чл. 5. (1) Гражданите и юридическите лица имат право на информация за работата на съдебната власт.

(2) Органите на съдебната власт са длъжни да осигуряват откритост, достъпност и прозрачност на действията си по реда на този закон и на процесуалните закони.

(3) …………………………………..

================================================

ПРАВИЛНИК за администрацията в районните, окръжните, 
административните, военните и апелативните съдилища

(отменен 01.02.2014 г.)

Издаден от Висшия съдебен съвет, обн., ДВ, бр. 66 от 18.08.2009 г.; изм. с Решение № 3013 от 4.03.2013 г. на ВАС на РБ - бр. 40 от 30.04.2013 г., в сила от 30.04.2013 г.; отм., бр. 8 от 28.01.2014 г.

…………………………………………..

…………………………………………..

Глава дванадесета
ДОСТЪП ДО ИНФОРМАЦИЯ

Чл. 86. (1) Съдебната администрация е длъжна да осигурява откритост, достоверност и пълнота на информацията, събирана и съхранявана от районните, окръжните, административните, военните и апелативните съдилища.

(2) Страните по делата и техните представители и адвокатите осъществяват правото си на достъп до информацията в производствата по реда на процесуалните закони.

(3) Адвокатите осъществяват правото си на достъп до информация по делата съгласно чл. 31 от Закона за адвокатурата. 

(4) Лицата, които не са страни по делото, имат правата по ал. 2 при наличие на законен интерес, заявен с мотивирана писмена молба.

(5) Справки по движението на делата се дават незабавно. Справки по движението на делата се дават и чрез средства за отдалечен достъп.

 

Чл. 87. (1) Страните, техните представители и адвокатите се запознават с делата в помещенията на деловодството или в стая за четене на делата, след като попълнят контролен лист.

(2) Копия от приложените към делата книжа се издават в деня на поискването от служба "Съдебно деловодство".

(3) По писмена молба служба "Съдебно деловодство" издава съдебни удостоверения, преписи и извлечения от приложените към делата книжа в деня на постъпване на молбата или най-късно на следващия ден след разрешение на съдията докладчик.

(4) В деня преди съдебното заседание делата са на разположение на страните, техните представители и адвокатите.

  

Чл. 88. Разходите за получаване на информация се заплащат по нормативите, определени в Тарифа № 1 към Закона за държавните такси за таксите, събирани от съдилищата, прокуратурата, следствените служби и Министерството на правосъдието.

………………………………………………….

ПРЕХОДНИ И ЗАКЛЮЧИТЕЛНИ РАЗПОРЕДБИ

към Правилника за администрацията в съдилищата
(ДВ, бр. 8 от 2014 г.)

......................................................................................................................................

§ 5. Този правилник отменя Правилника за съдебната администрация в районните, окръжните, административните, военните и апелативните съдилища (ДВ, бр. 66 от 2009 г.).

 

ПРАВИЛНИК за администрацията в съдилищата

Издаден от Висшия съдебен съвет, обн., ДВ, бр. 8 от 28.01.2014 г.

…………………………………….

…………………………………….

Глава тринадесета
ДОСТЪП ДО ИНФОРМАЦИЯ

  

Чл. 73. (1) Съдебната администрация е длъжна да осигурява откритост, достоверност и пълнота на информацията, събирана и съхранявана от съдилищата - (виж по-долу приложение № 1 към чл. 73, ал. 1)

(2) Страните по делата и техните представители и адвокатите осъществяват правото си на достъп до информацията в производствата по реда на процесуалните закони. 

(3) Адвокатите осъществяват правото си на достъп до информация по делата съгласно чл. 31 от Закона за адвокатурата. 

(4) Лицата, които не са страни по делото, имат правата по ал. 2 при наличие на законен интерес, заявен с мотивирана писмена молба. 

(5) Справки по движението на делата се дават незабавно. Справки по движението на делата се дават и чрез средства за отдалечен достъп.

 

Чл. 74. (1) Страните, техните представители и адвокатите се запознават с делата в помещенията на деловодството или в стая за четене на делата, след като попълнят контролен лист – приложение № 4, който е отпечатан от вътрешната страна на корицата на папката на делото – приложение № 5.

(2) При писмено заявление служителите от съответните служби издават съдебни удостоверения, преписи и копия от приложените към делата книжа в тридневен срок след разпореждане на съдията докладчик. 

(3) До деня преди съдебното заседание делата са на разположение на страните, техните представители и адвокатите. Денят преди съдебното заседание делата са на разположение на съдебния състав.

 

Чл. 75. Разходите за получаване на информация се заплащат по нормативите, определени в Тарифа № 1 към Закона за държавните такси за таксите, събирани от съдилищата, прокуратурата, следствените служби и Министерството на правосъдието, одобрена с ПМС № 167 от 1992 г. (ДВ, бр. 71 от 1992 г.), и Тарифа за държавните такси, събирани от съдилищата по ГПК, приета с ПМС № 38 от 2008 г. (ДВ, бр. 22 от 2008 г.).
приложение № 1 към чл. 73, ал. 1

 

І. Информация, събирана и съхранявана от съдилищата:

ПРАВИЛНИК за администрацията в съдилищата

………………………………………….

………………………………………….

Чл. 24. "Пресслужба и информация":

1. подготвя и осигурява информационната стратегия на съда;

2. организира и провежда информационни кампании за дейността на съда;

3. подпомага административния ръководител на съда и съдиите при информиране на обществеността и осигуряване на връзки със средствата за масово осведомяване;

4. организира и ръководи пресконференции;

5. организира изявите на съдиите, свързани с работата им, в средствата за масово осведомяване;

6. поддържа архив на медийните изяви на съдиите;

7. съгласува всички материали относно дейността на съда, както и публичните изяви по т. 5;

8. информира гражданите за процедурите, извършвани в съда, и реда за тяхното осъществяване;

9. предоставя информация за реда за достъп до делата, местонахождението на различните служби и друга информация, свързана с дейността на съда; 

10. установява и утвърждава ефективни канали за комуникация и взаимодействие на органите на съдебната власт с медиите и други институции;

11. инициира форми на взаимодействие за по-голяма достъпност и разбираемост на съдебните актове;

12. организира мониторинг и контрол на процедурите за достъп до документи и информация.

· А. Класифицирана информация:

Служителят по сигурността на информацията, а когато такъв не е назначен – друг определен със заповед на председателя съдебен служител, осъществява дейността по защита на класифицираната информация в съда съгласно ЗЗКИ и ППЗЗКИ – чл. 8, ал. 1 и 5 ПАС.

ПРАВИЛНИК за администрацията в съдилищата

……………………………………….

Глава шеста
РЕГИСТРАТУРА ЗА КЛАСИФИЦИРАНА ИНФОРМАЦИЯ

Чл. 25. (1) Административният ръководител на съд, в който се получава, създава, регистрира, обработва, съхранява, разпределя, предоставя и размножава класифицирана информация, създава регистратура за класифицирана информация като отделно организационно звено.

………………………………………………….

(4) Начинът за работа с материали, съдържащи класифицирана информация, и редът за съхранението им се определят от административния ръководител на съда в съответствие с изискванията на ЗЗКИ, ППЗЗКИ и други подзаконови актове в областта на защита на класифицираната информация.

………………………………………………………

Глава седма
РЕГИСТРАТУРА

Чл. 29. (1) В регистратурата се водят на хартиен и/или електронен носител следните книги и регистри:

1. входящ дневник;

2. изходящ дневник;

3. разносна книга;

4. регистър на заявленията за достъп до обществена информация;

5. книга по чл. 251, ал. 3 АПК.

(2) Когато книгите и регистрите се водят само на електронен носител, административният ръководител определя със заповед периодичността на разпечатването им на хартиен носител.

(3) Книгите и регистрите се водят за календарна година.

…………………………………………………………………

Чл. 33. В регистъра на заявленията за достъп до обществена информация се описват: пореден номер на заявлението, заявител, входящ номер и дата на заявлението, кратко описание на поисканата информация, номер, дата и съдържание на решението "предоставен достъп пълен, частичен или отказ" или отговорът.

Чл. 34. (1) Отбелязванията във входящия, изходящия дневник, регистъра на заявления за достъп до обществена информация по ЗДОИ и в административните съдилища и книгата по чл. 251, ал. 3 АПК се номерират последователно. 

==============================================

Глава осма
СЪДЕБНО ДЕЛОВОДСТВО

  

Раздел I
Функции на служба "Съдебно деловодство"

………………………………………………..

………………………………………………..

Раздел II
Деловодни книги и регистри

 

Чл. 42. (1) Азбучният указател осигурява бърза информация за номерата на образуваните дела по зададено име.

………………………………………………….

Чл. 43. (1) Описната книга осигурява информация за делата от образуването им до предаване в архива.

………………………………………………….

Чл. 44. (1) Книгата за открити заседания осигурява информация за насрочените за определена дата дела и техния статус.

…………………………………………………..

Чл. 46. Книгата за изпълнение на влезли в сила присъди и определения съдържа информация за влезлите в сила присъди и определения, за органите за изпълнение и за срока на изпращане.

…………………………………………………. 

Чл. 47. Книгата за веществени доказателства съдържа информация за съхраняването на веществените доказателства по наказателни дела и тяхното движение.

Чл. 50. (1) Книгата по чл. 634в от Търговския закон е публична и осигурява информация за производствата по несъстоятелност.

………………………………….

(5) Регистърът на съдебните решения по чл. 235, ал. 5 ГПК осигурява публичност и право на достъп на всеки до съдебните решения при спазване на изискванията на Закона за защита на личните данни. В него се отбелязват номерът на делото, датата на обявяването на решението и номерът на решението.

(6) Регистърът на издадените изпълнителни листове в полза на съдебната власт осигурява информация за техния брой, дължимите суми и събирането им.

………………………………………

Глава десета
АРХИВ

Чл. 56. (1) Архивната книга съдържа информация за предадените в архива дела.

=========================================

PAGE  
Този документ е създаден в рамките на проект „Повишаване компетентността на съдии, съдебни помощници и съдебни служители от ВАС и административните съдилища”, Договор № 13-24-2/10.09.2013 г., финансиран от Оперативна програма „Административен капацитет”, съфинансирана от Европейския съюз чрез Европейския социален фонд. 

